Buffalo Drift | LekkeSlaap
Buffalo Drift is op die Ruigtevlei Plaas 10 km buite Gouda geleë. Dit is 'n prentjiemooi, werkende plaas aan die oewer van die Bergrivier. Die plaas bied gerieflike selfsorgverblyf vir gesinne of vriendegroepe.
Gaste het 'n keuse tussen 'n kampeerterrein of 2 losstaande eenhede wat verblyf in 'n slaapsaalstyl bied. Die Plaas-eenheid is op die plaas oorkant die Ruigtevlei-plaas, aan die oewer van 'n lieflike dam. Elke eenheid het hul eie kombuis wat goed toegerus is vir selfsorg.
Elke eenheid het hul eie braai-area en slegs die tentekamp het toegang tot 'n privaat deel van die rivier.
Die Bergrivier kronkel deur die plaas en is ideaal vir watersportaktiwiteite, soos swem, kanovaarte (vooraf gereël teen 'n ekstra koste) en visvang. Die plaas bied ook voetslaan- en bergfietsroetes, kleiduifskiet, boogskiet en verfbal.